钦定古今图书集成/理学汇编/学行典/第186卷 > 张无择
## 钦定古今图书集成/理学汇编/学行典/第186卷 > 张无择

按《宁波府志》：“张无择，字君选，永隆初，由进士举明经，
调醴泉尉，改汴州参军，迁华阴令，以恤民为己任，民
赖以宁。召为司刑丞，转司农卿。适魏元忠与张昌宗
廷辨获罪，上疏申理元忠之枉。张易之恶之，谪岭表，
移饶州刺史，寻刺和州。丁父袁州司马，叙忧，奉丧归
里，葬于邑之虎胛山，负土结庐，七日绝浆，三年不栉。”
感醴泉芝草之瑞，服禫辞禄，庐墓以寿终。宋嘉定十
四年，邑令赵崇遂附祠于董孝子之庙。明以《董孝子》
祀于郡，而以无择专祀焉。